Mrtvý mezi živými

Mrtvý mezi živými er en tsjekkosklovakisk filmthriller fra 1947, regissert av Bořivoj Zeman. Manuset ble skrevet av Elmar Klos og Zeman, og handler om et ran ved et postkontor og en post-ansatt lider av samvittighetskvaler etter ranet. Det var basert på den norske forfatteren Sigurd Christiansens roman To levende og en død fra 1931. I hovedrollene ser vi Karel Höger, Eduard Dubský, Vjaceslav Irmanov og Zdenka Procházková.

Handling 
Det lille postkontoret i Liderice blir angrepet av væpnede ranere som dreper kontoristen Klecka. De skader Munk, og de tvinger Jirí Valta til å gi dem alle pengene i kassen. Munk, med sine mindre skader, blir i etterkant hyllet som en helt. Men Valta blir generelt regnet som en feiging, fordi han hadde gitt fra seg alle pengene uten å sette seg til motverge.

På insistering fra foreldrene hennes, forlater Valtas forlovede Helena ham. Valta trives ikke lenger, og velger snart å flytte vekk fra den lille byen. Men han blir fremdeles plaget av spørsmålet om han handlet riktig under ranet, eller om han burde ha gjort noe annerledes.

Rolleliste (i utvalg) 
Karel Höger - Jirí Valta, postassistent 
Eduard Dubský - Robert Munk, postassistent 
Vjaceslav Irmanov -  Cyril Popov, musiker (som Václav Irmanov) 
Zdenka Procházková - Helena Fejfarová, gartner 
Lída Matousková - Marta Klecková 
Jana Hrdličková - Jana Klecková, datter 
Radim Nikodém - Ivo Fejfar, sønn 
Vladimír Řepa - Inspektør 
František Klika - Sjef

Referanser

Litteratur 
 Soila, Tytti, Söderbergh-Widding, Astrid og Iverson, Gunnar: Nordic National Cinemas, Routledge, 1998.

Eksterne lenker 
 

Tsjekkoslovakiske filmer
Filmer fra 1947